**ДО**

**ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**ОТ ПЛАМЕН СТОИЛОВ**

**ОТНОСНО:** *Приемане на Наредба за изменение и допълнение на Наредба* №*16 за определяне и администрирането на местните такси и цени на услуги и права на територията на община Русе*

**УВАЖАЕМИ ОБЩИНСКИ СЪВЕТНИЦИ,**

Регионална библиотека „Любен Каравелов“ предоставя специализирани библиотечни услуги по чл. 52, ал.1, т. 5 от Закона за обществените библиотеки – копиране на библиотечни документи. Таксите за тези услуги са приети с Решение №100 от 01.03.2012 г. и са регламентирани в чл. 53, б. „з“, т. 4 от Наредба №16 на ОбС – Русе. В Община Русе постъпи писмо с вх.№ 36-02-14/29.06.2018 год. от Регионална библиотека „Любен Каравелов“ с предложение за промяна на такси на специализирани услуги, предоставяни от библиотеката и отмяна на таксата за ползване на салона на библиотеката.

Предлагаме на вниманието ви проект на наредба за изменение и допълнение на наредбата за **понижаване на сега действащите цени на услугите за цветно копиране във формат А4**, както и предложение за **разширяване на номенклатурата на предоставяните услуги и разкриване на нова услуга за цветно копиране във формат А3** във връзка с въведеното в библиотека ново оборудване за цветно копиране и размножаване.

Освен това предлагаме отмяната на т. 28 от чл. 59, ал. 1 от Наредба №16 на ОбС-Русе, касаеща **предоставянето на салона на библиотеката за ползване от бюджетни организации и други ползватели**.

1. **Причини, които налагат приемането на наредбата**.

Мотивите за предложените корекции са аргументирани и онагледени с таблична информация, както следва:

Промяната на **цените за цветно копиране във формат А4** се налага в резултат на извършено от представители на библиотеката маркетингово проучване на действащите в момента пазарни цени на услугата в няколко офис центрове в Русе. Проучването е установило, че средните пазарни цени са значително по-ниски от предлаганите в библиотеката цени за същата услуга, което обяснява в голяма степен и наблюдавания през последните месеци спад на приходите на библиотеката от ползването на услугата. За сравнение прилагаме по-долу както следва:

**ДЕЙСТВАЩИ ЦЕНИ НА БИБЛИОТЕКАТА КЪМ НАСТОЯЩИЯ МОМЕНТ**

**съгл. чл.53з, т.4.3 от Наредба №16 ОбС – Русе:**

|  |  |  |
| --- | --- | --- |
| **Формат А4 – цветен** | **услуга** | **цена** |
| текст | едностранно | 1.20 лв. |
| текст | двустранно | 2.00 лв. |
| изображение | едностранно | 2.50 лв. |
| изображение | двустранно | 4.00 лв. |

**СРЕДНА ЦЕНА НА ОФИС ЦЕНТРОВЕ:**

|  |  |  |
| --- | --- | --- |
| **формат А4 – цветно копиране** | **услуга** | **цена** |
| под 50% цветно изображение | едностранно | 0.92 |
| под 50% цветно изображение | двустранно | 1.60  |
| над 50% цветно изображение | едностранно | 1.35  |
| над 50% цветно изображение | двустранно | 2.00  |

Анализът показва, че за да бъде услугата конкурентноспособна и атрактивна за ползвателите е наложително да се намали цената й, отчитайки нейната реална към настоящия момент себестойност както следва:

|  |  |  |
| --- | --- | --- |
| **Формат А4 – цветно копиране** | **услуга** | **цена** |
| под 50% цветно изображение | едностранно | 0.70 |
| под 50% цветно изображение | двустранно | 1.30  |
| над 50% цветно изображение | едностранно | 1.00  |
| над 50% цветно изображение | двустранно | 1.90  |

**РАЗХОДИ И ПЕЧАЛБА ЗА БИБЛИОТЕКАТА**

Разходите включват: наем на техника, консумативи и режийни

|  |  |  |  |
| --- | --- | --- | --- |
| **Формат А4 – цветно копиране** | **услуга** | **разход** | **печалба** |
| под 50% цветно изображение | едностранно | 0.35 | 0.35 |
| под 50% цветно изображение | двустранно | 0.60 | 0.70  |
| над 50% цветно изображение | едностранно | 0.50 | 0.50  |
| над 50% цветно изображение | двустранно | 0.85  | 1.05 |

Във връзка с въведеното в библиотеката ново оборудване за цветно копиране и размножаване е наложително разкриване и разработване на **нова услуга за цветно копиране във формат А3** при ценообразуване, съобразено с пазарните условия в момента и отчитане на реалната себестойност на услугата както следва:

**СРЕДНА ЦЕНА НА ОФИС ЦЕНТРОВЕ:**

|  |  |  |
| --- | --- | --- |
| **формат А3 – цветно копиране** | **услуга** | **цена** |
| под 50% цветно изображение | едностранно | 1.60 |
| под 50% цветно изображение | двустранно | 2.90  |
| над 50% цветно изображение | едностранно | 2.48 |
| над 50% цветно изображение | двустранно | 4.10 |

**ПРЕДЛОЖЕНИЕ ЗА ЦЕНИ НА ЦВЕТНО КОПИРАНЕ ВЪВ ФОРМАТ А3**

|  |  |  |
| --- | --- | --- |
| **Формат А3 – цветно копиране** | **услуга** | **цена** |
| под 50% цветно изображение | едностранно | 1.30 |
| под 50% цветно изображение | двустранно | 2.50  |
| над 50% цветно изображение | едностранно | 2.00 |
| над 50% цветно изображение | двустранно | 4.00 |

**РАЗХОДИ И ПЕЧАЛБА ЗА БИБЛИОТЕКАТА**

|  |  |  |  |
| --- | --- | --- | --- |
| **формат А3 – цветно копиране** | **услуга** | **разход** | **печалба** |
| под 50% цветно изображение | едностранно | 0.65 | 0.65 |
| под 50% цветно изображение | двустранно | 1.25  | 1.25 |
| над 50% цветно изображение | едностранно | 1.00 | 1.00 |
| над 50% цветно изображение | двустранно | 2.00 | 2.00 |

**Предоствянето на салона на библиотека „Любен Каравелов“** за ползване от бюджетни организации и други ползватели е уредено в чл. 59, ал.1, т.28 от Наредба №16 на ОбС-Русе, както следва:

*28. За ползване на салона на библиотека „Любен Каравелов“:*

*28.1. за бюджетни организации от областта на културата и образованието – без заплащане.*

*28.2. за други ползватели:*

*а) летен период (от 01.14 до 31.10) – 20% от МРЗ на час;*

*б) зимен период (от 01.11 до 31.03) – 30% от МРЗ на час.*

**Салонът е неизползваем, тъй като не отговаря на съвременните технически и административни изисквания за провеждане на публични събития**. Това несъответствие с необходимите инфраструктурни условия, гарантиращи ефективното и безопасно използване на помещението, прави невъзможно предоставянето на предлаганата услуга в чл. 59, ал. 1, т.28 и прилежащите й подточки, **което налага отпадане на посочения текст от действащата към момента наредба.**

2. **Цели, които се поставят:**

С предложения проект на Наредба се цели привеждане на таксите за предоставяне на услугите цветно копиране на библиотечни документи в съответствие с действащите в момента пазарни цени, разграничаване на различните видове услуги според формáта на изображението и разширяване на номенклатурата на предоставяните услуги.

Отмяната на таксата за ползване на салона на библиотеката цели заличаване на текстове с отпаднала необходимост.

3. **Финансови и други средства, необходими за прилагането на новата уредба:**

За прилагането на Наредбата, не са необходими финансови средства.

4. **Очаквани резултати от прилагането, включително финансови, ако има такива:**

С прилагане на актуализираните такси се очаква увеличение на потребителите при ползването на предоставяните услуги, което следва да доведе до увеличаване на приходите от предоставени копирни услуги в бюджета на РБ „Любен Каравелов“.

**5. Анализ за съответствие с правото на Европейския съюз:**

При изготвянето на настоящия проекта на Наредба не се установява тя да противоречи на правото на Европейския съюз. Съответствието на предлагания подзаконов нормативен акт с правото на Европейския съюз е обусловено от синхронизирането на действащото българско законодателство с обективната рамка на правото на Европейския съюз, относимо към регулирането на конкретния вид обществени отношения. Доколкото настоящият проект има за предмет приемане на нормативен акт, който подлежи на издаване на основание чл. 21, ал. 2 от ЗМСМА от Общински съвет – Русе като орган на местно самоуправление, то той е съобразен с разпоредбите на „Европейската харта за местното самоуправление”.

Съдържанието в наредбата не противоречи на норми от по-висока степен на европейското законодателство.

Във връзка с чл. 26, ал. 2 и ал. 3 от Закона за нормативните актове и задължението за провеждане на обществени консултации и за публикуване на Проекта за приемане на нормативен акт с цел информиране на населението и прозрачност в действията на институциите в 30-дневен срок от публикуване на настоящото на интернет страницата на общината и/или общинския съвет, се приемат предложения и становища относно така изготвения проект за приемане на Наредба за организацията, дейността и приема в детските ясли на територията на Община Русе.

Във връзка с гореизложеното и на основание чл.63, ал.1 от Правилника за организацията и дейността на Общински съвет – Русе, неговите комисии и взаимодействието му с Общинската администрация, предлагам Общинският съвет да вземе следното

**Р Е Ш Е Н И Е:**

На основание чл. 76, ал. 3, чл. 79 от АПК, чл. 21, ал. 1, т. 7 и ал. 2 от ЗМСМА, чл. 52, ал. 3 от Закона за обществените библиотеки и чл. 9 от Закона за местните данъци и такси, Общински съвет – Русе реши:

1. Приема Наредба за изменение и допълнение на Наредба №16 за определяне и администрирането на местните такси и цени на услуги и права на територията на община Русе, както следва:

§1. В чл. 53, б. „з“, в т. 4 „Копиране на библиотечни документи'' се правят следните изменения и допълнения:

1. Таксите по т. 4.3 ''**Формат А4 – цветно копиране‘‘ –** т. 4.3.1, т. 4.3.2, т. 4.3.3 и т. 4.3.4 се изменят както следва:

|  |  |  |  |
| --- | --- | --- | --- |
| **4.3** | **Формат А4 – цветно копиране** | **услуга** | **цена** |
| 4.3.1 | под 50% цветно изображение | едностранно | 0.70 |
| 4.3.2 | под 50% цветно изображение | двустранно | 1.30  |
| 4.3.3 | над 50% цветно изображение  |  едностранно  | 1.00  |
| 4.3.4 | над 50% цветно изображение | двустранно | 1.90  |

2. Допълва се нова точка 4.4 „**Формат А3 – цветно копиране“ , както следва:**

|  |  |  |  |
| --- | --- | --- | --- |
| **4.4.** | **Формат А3 – цветно копиране** | **услуга** | **цена** |
| 4.4.1 | под 50% цветно изображение | едностранно | 1.30 |
| 4.4.2 | под 50% цветно изображение | двустранно | 2.50  |
| 4.4.3 | над 50% цветно изображение | едностранно | 2.00 |
| 4.4.4 | над 50% цветно изображение | двустранно | 4.00 |

§ 2. В чл. 59 , ал.1 отпадат т. 28, 28.1., 28.2. б. „а“ и б. „б“.

**С уважение,**

**ПЛАМЕН СТОИЛОВ**

*Кмет на Община Русе*